**Weißeritzkreis** var en Landkreis i Fristaten Sachsen, som ble opprettet den 1. august 1994 gjennom en sammenslåing av kretsene Landkreis Dippoldiswalde og Landkreis Freital. I forbindelse med kretsreformen i Sachsen i 2008 ble den slått sammen med den tilgrensende Landkreis Sächsische Schweiz til den nye kretsen Landkreis Sächsische Schweiz-Osterzgebirge den 1. august 2008.

Kretsen grenset mot Landkreis Freiberg i vest, Landkreis Meißen i nord, mot den kretsfrie byen Dresden i nordøst, mot Landkreis Sächsische Schweiz i øst, og mot Tsjekkia i sør.

Geografi
--------

Weißeritzkreis var oppkalt etter elven Weißeritz
Kretsen var oppkalt etter den 12 km lange elven Weißeritz, som har sin begynnelse i Osterzgebirge sørvest for byen Dresden. Kretsen omfattet også deler av elveløpene Müglitz, Lockwitzbach og Wilde Sau som ligger noen få kilometer fra hverandre.

Landskapet nedenfor fjellplatåene består hovedsakelig av daler som er blitt benyttet til jordbruk og skogbruk. I sør omfattet kretsen deler av Osterzgebirge, med en høydeforskjell fra 160 moh. i Freital til fjelltoppen Kahleberg nær Zinnwald som befant seg 905 moh. Markante landemerker danner Landberg i nærheten av Pohrsdorf, Windberg i Freital, *Golberoder Zughübel* og Babisnauer Pappel, bergene til Karsdorfer Verwerfung med Wilisch, Luchberg nær Luchau såvel som Geisingberg.

Kjente innsjøer i kretsen var dammen Malter – et populært mål for turister, og drikkevannskildene i dammen Lehnmühle og dammen Klingenberg. Ved Lauenstein fantes reservoaret Müglitztal frem til 2006.

Viktige skogsområder i den tidligere kretsen er Tharandter Wald, Dippoldiswald-heden og skogkledde bebyggelsen Bärenfels som var en selvstendig kommune frem til 1999.

I tillegg til naturvernområdene innenfor naturparken Erzgebirge/Vogtland, finnes verneområdet Bergwiesen im Osterzgebirge med et egenartet steinvardelandskap, Georgenfeld-myren nær Zinnwald og elven Rabenauer Grund som nevneverdige severdigheter.

Historie
--------

Kahleberg sett fra Geisingberg
Weißeritzkreis ble opprettet den 1. august 1994 med byen Dippoldiswalde som forvaltningssete. Opprettelsen skjedde som følge av kretsreformen i Sachsen i 1994 og 1996 gjennom en sammenslåing av de to kretsene Landkreis Dippoldiswalde og Landkreis Freital.

Et unntak var byen Wilsdruff i Landkreis Freital, som ble innlemmet i Landkreis Meißen den 1. januar 1996, og deretter overført til Weißeritzkreis den 9. juli 1998.

I forbindelse med kretsreformen i Sachsen i 2008 ble Weißeritzkreis slått sammen med den tilgrensende Landkreis Sächsische Schweiz i øst til den nye kretsen Landkreis Sächsische Schweiz-Osterzgebirge den 1. august 2008.

Kretsvåpenet
------------

|  |  |
| --- | --- |
| Kretsvåpenet | De blå linjene symboliserer elven Weißeritz, og dens splittelse i de to elvene Wilde Weißeritz og Rote Weißeritz. Gruvedrift symbolet i bunnen representerer den gamle malm- and kullgruve-tradisjonen i Erzgebirge. Treet står for kretsens rikdom på skoger, og løven til høyre er symbolet til Meißen, ettersom området historisk tilhørte Markgrevskapet Meißen fra år 965 til 1423. |

Politikk
--------

### Landrat

Den siste Landrat i Weißeritzkreis var Bernd Greif (CDU).

### Kretsdagen

Kretsdagens 54 seter var fordelt på følgende politiske partier:

| Parti | Seter |
| --- | --- |
| CDU | 28 |
| Die Linke | 9 |
| Freie Wähler Weißeritzkreis | 8 |
| SPD | 4 |
| FDP | 3 |
| Bündnis 90/Grüne | 2 |

Byer og kommuner
----------------

Den 31. juli 2008 bestod Weißeritzkreis av 8 bykommuner og 8 landkommuner (*Gemeinde*). 6 av disse kommunene inngikk i 3 interkommunale forvaltningsfellesskap. Nedenfor ser vi kommunenes innbyggertall pr 31. desember 2006.

|  |  |
| --- | --- |
| **Byer**1. Altenberg (5.890)
2. Dippoldiswalde (10.568)
3. Freital (39.114)
4. Geising (3.235)
5. Våpenskjold mangler Glashütte (7.515)
6. Rabenau (4.655)
7. Våpenskjold mangler Tharandt (5.601)
8. Wilsdruff (13.783)
 | **Kommuner**1. Bannewitz (10.779)
2. Dorfhain (1.213)
3. Hartmannsdorf-Reichenau (1.212)
4. Hermsdorf (981)
5. Höckendorf (3.085)
6. Kreischa (4.441)
7. Pretzschendorf (4.428)
8. Schmiedeberg (4.739)
 |

**Forvaltningsfellesskap**

* Forvaltningsfellesskapet Altenberg med Altenberg og Hermsdorf.
* Forvaltningsfellesskapet Pretzschendorf med Hartmannsdorf-Reichenau og Pretzschendorf
* Forvaltningsfellesskapet Tharandt med Dorfhain og Tharandt

### Kommunesammenslåinger

I løpet av de 14 årene Weißeritzkreis eksisterte, ble det foretatt store forvaltningsreformer. Ved opprettelsen bestod kretsen av 52 landkommuner. 44 av disse opphørte gjennom kommunesammenslåinger.

|  |  |
| --- | --- |
| 1. Kipsdorf (Altenberg, 1996)
2. Oberbärenburg (Altenberg, 1996)
3. Schellerhau (Altenberg, 1996)
4. Waldbärenburg (Altenberg, 1996)
5. Bärenfels (Altenberg, 1999)
6. Falkenhain (Altenberg, 1999)
7. Waldidylle (Altenberg, 1999)
8. Bärenstein (Altenberg, 2004)
9. Reichstädt (Dippoldiswalde, 1995)
10. Malter (Dippoldiswalde, 2003)
11. Paulsdorf (Dippoldiswalde, 2003)
12. Seifersdorf mit Seifen (Dippoldiswalde, 2003)
13. Seifen (Dippoldiswalde, 2003)
14. Pesterwitz (Freital, 1999)
15. Lauenstein (Geising, 1996)
16. Schlottwitz (Glashütte, 1995)
17. Dittersdorf (Glashütte, 1996)
18. Reinhardtsgrimma (Glashütte, 2008)
19. Kurstedet Hartha (Tharandt, 1999)
20. Fördergersdorf (Tharandt, 1999)
21. Grillenburg (Tharandt, 1999)
22. Spechtshausen (Tharandt, 1999)
 | * 23. Pohrsdorf (Tharandt, 1999)
* 24. Blankenstein (Wildsruff, 1996)
* 25. Braunsdorf (Wildsruff, 2001)
* 26. Grumbach (Wildsruff, 1998)
* 27. Grund (Wildsruff, 2000)
* 28. Helbigsdorf (Wildsruff, 1996)
* 29. Herzogswalde (Wildsruff, 2000)
* 30. Kesselsdorf (Wildsruff, 2001)
* 31. Kleinopitz (Wildsruff, 2001)
* 32. Mohorn (Wildsruff, 2000)
* 33. Oberhermsdorf (Wildsruff, 2001)
* 34. Goppeln (Bannewitz, 1996)
* 35. Possendorf (Bannewitz, 1999)
* 36. Seyde (Hermsdorf, 1994)
* 37. Paulshain (Höckendorf, 1996)
* 38. Colmnitz (Pretzschendorf, 1999)
* 39. Klingenberg (Pretzschendorf, 1999)
* 40. Ammelsdorf (Schmiedeberg, 2001)
* 41. Hennersdorf (Schmiedeberg, 2001)
* 42. Obercarsdorf (Schmiedeberg, 2001)
* 43. Sadisdorf (Schmiedeberg, 2001)
* 44. Schönfeld (Schmiedeberg, 1996)
 |

Eksterne lenker
---------------

* Offisielt nettsted Rediger på Wikidata

* (en) Weißeritzkreis – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |